Sanitat continua amb els tractaments contra plagues
14 de febrer 2020

![](/media/qtkfztlm/69_c_control-de-plagas.jpg)  

El departament de Sanitat de l'Ajuntament de Sagunt continuarà la setmana vinent amb els treballs de control de plagues en diferents zones de la ciutat, efectuar revisions i control de mosquits i realitzar reforç de desratització en el clavegueram. Serà durant la setmana vinent, del dilluns 17 al divendres 21 de febrer, quan l'empresa CTL (Companyia Tractaments Llevant), encarregada dels treballs, durà a terme els tractaments.

  

El dilluns 17 de febrer es procedirà a fer treball de reforç de desratització en el clavegueram. El dimarts, 18 de febrer, seguiran estos tractaments per la part més oriental del Port de Sagunt. El dimecres 19, tindrà lloc la revisió de focus de mosquits a Almardà, Corinto i en la desembocadura del Palància. Per al dijous 20, tornaran els tractaments en el clavegueram, esta vegada en la zona sud d’Almardà. Finalment, el divendres 21, els tractaments de revisió en el clavegueram passaran a realitzar-se en la part més oriental de Sagunt (C/ Llíria i voltants).

  

Cal assenyalar que el departament de Sanitat recorda que la ciutadania té un important paper per evitar la proliferació del mosquit tigre, ja que es calcula que més del 90% dels llocs on pot criar són privats. Recomana revisar periòdicament les llars i conscienciar les persones de l'entorn perquè facen el mateix, ja que d'esta manera es pot reduir la presència d'este insecte. A més, l'Ajuntament de Sagunt posa a la disposició de la ciutadania diferents vies per comunicar qualsevol incidència referent a plagues d'insectes, com ara el telèfon de contacte del departament (96 265 58 58 ext. 6847, 6848, 6849, 6850) i els correus electrònics sanidad@aytosagunto.es i fj.timon@aytosagunto.es.​

*   [](http://www.facebook.com/sharer.php?u=https://aytosagunto.es/va/actualitat/sanitat-continua-amb-els-tractaments-contra-plagues/ "Facebook")
*   [](http://twitter.com/share?url=https://aytosagunto.es/va/actualitat/sanitat-continua-amb-els-tractaments-contra-plagues/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sanitat-continua-amb-els-tractaments-contra-plagues/ "Linked In")
*   [](mailto:?body=https://aytosagunto.es/va/actualitat/sanitat-continua-amb-els-tractaments-contra-plagues/)